10. การควบคุมภายใน

บริษัทตระหนักถึงความสำคัญของระบบการควบคุมภายในของบริษัท
จึงมุ่งเน้นให้มีระบบการควบคุมภายในที่เพียงพอ และเหมาะสมต่อการดำเนินธุรกิจ ทั้ง 5 ด้านดังนี้

  1. องค์กรและสภาพแวดล้อม

  2. การบริหารความเสี่ยง

  3. การควบคุมการปฏิบัติงานของฝ่ายบริหาร

  4. ระบบสารสนเทศและการสื่อสารข้อมูล

  5. ระบบการติดตาม

ในการประชุมคณะกรรมการของบริษัท เพิ่มสินสตีลเวิคส์ จำกัด (มหาชน) ครั้งที่ 8/2548 เมื่อวันที่
8 พฤศจิกายน 2548 คณะกรรมการตรวจสอบและกรรมการบริษัท
ต่างได้ประเมินถึงความเพียงพอของระบบการควบคุมภายในของบริษัทตามแนวทางทีกำหนดในแบบประเมิน
ที่สำนักงานคณะกรรมการหลักทรัพย์ละตลาดหลักทรัพย์กำหนด
ผลการประเมินของคณะกรรมการทั้งคณะที่มีคณะกรรมตรวจสอบรวมอยู่ด้วย
และคณะกรรมการมีความเห็นสอดคล้องไปในทางเดียวกันว่า
ระบบการควบคุมภายในของบริษัทที่เป็นอยู่ในระดับเพียงพอและเหมาะสม ซึ่งสรุปได้ดังนี้

องค์กรและสภาพแวดล้อม

บริษัทฯได้จัดองค์กรที่เอื้อต่อการปฏิบัติงานของฝ่ายบริหาร
โดยเริ่มตั้งแต่องค์ประกอบของคณะกรรมการของบริษัท ซึงประกอบด้วยกรรมการที่เป็นฝ่ายบริหาร 5
ท่าน และกรรมการภายนอกซึ่งเป็นกรรมการผู้ทรงคุณวุฒิและกรรมการตรวจสอบอีก 3 ท่าน
ทำให้ในการพิจารณาการตัดสินใจในการบริหารงานต่างๆของ
บริษัทการคานอำนาจกันอย่างเหมาะสมและมีประสิทธิภาพ
ในส่วนของการจัดผังองค์กรการบริหารงาน
บริษัทแบ่งแยกหน้าที่ความรับผิดชอบในงานสามด้านที่เป็นพื้นฐานของระบบการควบคุมภายใน
อันได้แก่หน้าที่ในการอนุมัติ หน้าที่ในการบันทึกรายการทางบัญชีและข้อมูลสารสนเทศ
และหน้าที่ในการตรวจสอบทรัพย์สินออกจากกันโดยเด่นชัด
บริษัทได้จัดตั้งหน่วยงานตรวจสอบภายในขึ้น
โดยให้ขึ้นตรงต่อคณะกรรมการตรวจสอบซึ่งจะช่วยในการส่งเสริม ติดตาม
ประเมินและปรับปรุงระบบการควบคุมภายในของบริษัทอีกทางหนึ่ง

การควบคุมการปฏิบัติงานของฝ่ายบริหาร

คณะกรรมการบริษัทฯ ได้แต่งตั้งคณะกรรมการย่อยสองคณะ ประกอบด้วย คณะกรรมการตรวจสอบ
และคณะกรรมการบริหาร ซึ่งคณะกรรมการทั้งสองคณะได้ปฏิบัติงานภายใต้ขอบเขต หน้าที่
และความรับผิดชอบที่ได้รับมอบหมายอย่างเคร่งครัดและเหมาะสม ในด้านการบริหารงาน
บริษัทมีการกำหนดวิสัยทัศน์ที่ชัดเจนเพื่อให้ทิศทางการทำงานของทุกหน่วยงานเป็นไปในทางเดียวกัน
ได้มีการประชาสัมพันธ์วิสัยทัศน์ดังกล่าวอย่างทั่วถึง และสม่ำเสมอ

การบริหารความเสี่ยง

ในการวางแผนและการบริหารงาน
บริษัทฯมีกระบวนการในการทำแผนงานประจำปีที่มีเป้าหมายที่ชัดเจนและวัดผลได้
ภายใต้วิสัยทัศน์ที่กำหนดซึ่งขั้นตอนในการจัดทำแผนงานจะวิเคราะห์ถึงปัจจัยความเสี่ยงในด้านต่างๆที่เกี่ยวข้องเพื่อนำมาใช้ในการกำหนดกลยุทธ์
เพื่อดำเนินการ ตลอดจนเครื่องชี้วัดและติดตามผล
โดยในระหว่างปฏิบัติงานตามแผนจะได้มีการติดตามและประเมินปัจจัยความเสี่ยงที่อาจมีผลกระทบต่อการดำเนินงานตามแผนงาน
ดังกล่าวอย่างสม่ำเสมอทั้งนี้หากมีปัจจัยความเสี่ยงที่เปลี่ยนแปลงไป
หรือเพิ่มขึ้นจากที่ได้มีการประเมินไว้ในขั้นตอนการวางแผนที่ได้มีการปรับกลยุทธ์หรือกำหนดมาตรการเพื่อป้องกันและรองรับความเสี่ยงได้อย่างทันท่วงที

ระบบสารสนเทศและการสื่อสารข้อมูล

บริษัท ได้เล็งเห็นความสำคัญในเรื่องระบบสารสนเทศและการสื่อสารข้อมูล
เห็นได้จากการที่บริษัทได้ปรับปรุงระบบคอมพิวเตอร์ในการจัดการฐานข้อมูลสารสนเทศของบริษัทขึ้นใหม่ให้มีความทันสมัย
ทำให้การจัดเก็บรวบรวม และบริหารข้อมูล และการจัดทำรายงานข้อมูลต่างๆ มีประสิทธิภาพ
เหมาะสมต่อการใช้งาน และสามารถรายงานได้อย่างรวดเร็วและทันต่อเหตุการณ์เสมอ

ระบบดูแลติดตาม

บริษัทฯมีการประชุมคณะกรรมการในปี 2548 รวม ครั้ง
โดยมีคณะกรรมการตรวจสอบทำหน้าที่รายงานผลการตรวจสอบต่อคณะกรรมการบริษัททุกไตรมาส
นอกจากนี้ในการบริหารงานตามแผนงานจะมีการตรวจสอบติดตาม

ผลการดำเนินการและวิเคราะห์ผลกระทบทางด้านการเงินอย่างต่อเนื่อง
โดยบริษัทได้จัดให้มีการประชุมรวมของพนักงานระดับจัดการของทุกฝ่ายเพื่อรายงานความคืบหน้าของการดำเนินการตามแผนงาน
นอกเหนือไปจากการบริหารติดตามระบบงานและเครื่องชี้วัดที่กำหนดตามแผนงานโดยผู้บังคับบัญชาตามลำดับขั้น
อันเป็นการเพิ่มช่องทางที่จะทำให้การส่งผ่านข้อมูลและการติดตามงานตามสายงานอีทางหนึ่ง